Lunds Universitet Språk- och litteraturcentrum IT-Rumänska, K01 (91-120p) Examenuppsats Constantin Brâncuşi – Pasărea măiastră a culturii româneşti Constantin Brancusi – The Magic Bird of Romanian culture Simona Stoica Anghel stoicasim@yahoo ca Handledare: Namn: Coralia Ditvall E-mail: coralia ditvall@rom lu se CUPRINS 1 Introducere 3 1 1 Intenţia lucrării 3 1 2 Metoda de lucru 3 2 Brâncuşi – omul şi artistul 4 2 1 Începuturile 4 2 2 Perioada pariziană 4 3 Motive şi simboluri 6 3 1 Capete şi busturi 6 3 2 Sărutul 7 3 3 Pasărea 8 4 Ansamblul monumental de la Târgu Jiu 10 4 1 Coloana infinitului 10 4 2 Masa tăcerii 11 4 3 Poarta sărutului 12 5 Încheiere 13 6 Bibliografie 14 2 1 Introducere Se vorbeşte deseori despre personalităţile reprezentative ale unei naţiuni, despre „ambasadorii” neamului, care prin munca, îndârjirea şi talentul de care s-au dovedit înzestraţi, au realizat un demers remarcabil în evoluţia societăţii universale Constantin Brâncuşi este fără îndoială un ilustru creator de semne şi imagini în piatră, marmură sau lemn, plăsmuind misterioase forme până şi în duritatea bronzului, un nume care a depăşit orice graniţe fireşti şi a produs o adevărată revoluţie în domeniul artei 1 1 Intenţia lucrării Constantin Brâncuşi e un nume cu rezonanţă pe toate meridianele Intenţia mea nu a fost în principal aceea de popularizare, de a realiza o noua „fişă” biografică a artistului, cât mai curând dorinţa proprie de aprofundare a temelor dominante şi aproape obsedante din opera Maestrului Nu putem desigur neglija nici intenţia de informare printre colegii sau cititorii cursului de limbă şi civilizaţie română, de semnalare a unei pagini din istoria culturii romaneşti şi universale în egală măsură Sigur că uneori poti cădea uşor pradă subiectivismului însă arta în sine oferă această libertate de care fiecare în parte ne putem bucura Despre Brâncuşi s-au scris şi se vor mai scrie tratate întregi din dorinţa de a aduce noi interpretări asupra mesajului operei sale De aceea, intenţia mea nu a fost aceea de a face o prezentare a întregii sale opere ci numai de a selecta câteva din temele dominante ale artistului 2 1 Metoda de lucru Pentru început am ales o căutare aleatorie a eventualelor surse bibliografice pe internet Din experienţe precedente, am învăţat că nu poţi avea încredere absolută în orice fel de pagini electronice care pot fi redactate inclusiv de persoane fără nicio pregătire în domeniu Am ales, aşadar, să folosesc internetul pentru a „sonda” ce material există în fondul bibliotecilor la care am avut acces (în totalitate biblioteci din Suedia) iar cu mici excepţii am putut chiar să lecturez fragmente din lucrări de specialitate în format e-books (google books com) Internetul m-a ajutat să găsesc şi eventuale articole publicate în România, însă de un real folos mi-a fost în selectarea materialului ilustrativ (sursele apar desigur menţionate), fiindu-mi dificil să scriu despre temele operei brâncuşiene fără a prezenta şi o ilustraţie în acest sens Pentru că uneori 3 elemente de filozofie şi folclor sunt inserate în opera brâncuşiană, am ales să punctez aceste momente din dorinţa de a sublinia şi universalitatea spirituală a marelui artist 2 Brâncuşi – omul şi artistul 2 1 Începuturile Hobiţa, satul gorjean unde avea să vină pe lume Constantin, cel de-al şaselea copil al familiei Brâncuşi, a devenit peste timp loc de legendă Casa memorială C Brâncuşi atrage anual mulţi vizitatori dornici să pătrundă în misterul locului În această casă din lemn, cu stâlpi sculptaţi, cu decoruri geometrice după taina şi obiceiul locului, s-a născut artistul în data de 19 februarie 1876 Casa a fost clădită de însuşi Nicolae, tatăl artistului Primii ani de şcoală îi face la Peştişani şi la Brădiceni după care lucrează ca ucenic în ateliere de boiangerie şi prin prăvălii Între 1894-1898, studiază sculptura la Şcoala de Arte şi Meserii din Craiova iar în urma recomandărilor primite de la şcoală obţine o bursă oferită de epitropia bisericii craiovene pentru a studia la şcoala de Belle Arte din Bucureşti, unde este admis pe primul loc În timpul studenţiei realizează lucrări premiate în diferite concursuri (Vitellius, Capul lui Laocoon) Din această perioadă, lucrarea cea mai celebră rămâne însă Ecroşeul, un studiu pentru reprezentarea corpului omenesc, realizată în colaborare cu profesorul său de anatomie, dr Dimitrie Gerota, lucrare care va deveni material didactic facultăţilor de artă dar şi celor de medicină1 În 1903, după terminarea facultăţii, primeşte prima comandă importantă a unui monument public: bustul generalului medic Carol Davila, fondatorul învăţămâtului medical modern din România Din mândrie, refuză să facă câteva modificări de detaliu bustului şi pierde astfel o bursă pentru a studia la Paris şi onorariul lucrării Prin mijloace proprii, porneşte totuşi spre Paris, oprindu-se prin Germania şi Elveţia, ajungând în Franţa după vreo doi ani 2 2 Perioada pariziană La Paris, pentru a se putea întreţine, lucrează o vreme ca spălător de vase într-un restaurant iar ziua studiază la Ècole Nationale Supèrieure des Beaux-Arts, la clasa sculptorului Antonin Mercié În 1907, prin intervenţiile reginei Elisabeta a României, Carmen Sylva, este primit ca ucenic în atelierul lui Auguste Rodin dar Brâncuşi refuză oferta, afirmând că: „La umbra 1 Petringenaru, p 19 4 marilor copaci nu creşte nimic” Perioada anilor 1906-1907 se caracterizează printr-o muncă asiduă, realizând un număr impresionant de capete de copii şi femei dar şi busturi, asupra cărora vom reveni în capitolul următor Dacă până în 1913, participă frecvent cu lucrări la expoziţii organizate atât în Bucureşti cât şi la Paris, după această dată începe să expună şi în Statele Unite, iar în 1914 deschide prima expoziţie personală la Photo Secession Galery în New York Anual este prezent în toate marile expoziţii care au loc în Europa şi în America Sunt deja cunoscute incidente provocate de perceptia operei sale în cadrul unor astfel de expoziţii: în 1920, Brâncuşi e obligat să-şi retragă lucrarea Principesa X, dintr-o expoziţie pariziană, pe motiv că aceasta ar fi indecentă – decizie criticată vehement în presa vremii de Marie Courie, Cocteau sau Picasso 2 Un alt episod furtunos a avut loc în 1926, cu ocazia unei expoziţii personale din America Una din lucrări, Pasărea în spaţiu, a fost considerată de vameşii americani ca fiind o piesă industrială, drept pentru care i-au taxat lucrarea şi l-au acuzat că încearcă să introducă ilegal în ţară astfel de obiecte Brâncuşi intenteză proces statului american, proces pe care îl va câştiga în 1928, iar ca omagiu, pe carnetele piloţilor americani va fi inscripţionată imaginea Păsării lui Brâncuşi 3 Atelierul său din Paris, din Impasse Ronsin 11, atrăgea nume sonore din epocă, mai ales din rândul mişcării avangardiste - Guillaume Apollinaire, Amedeo Modigliani, Marcel Duchamp şi mulţi alţii Cu siguranţă că nu era numai personalitatea puternică a marelui artist care atrăgea interesul vizitatorilor, la aceasta contribuia cu succes şi atmosfera profund românească care se regăsea aici Printr-o notă testamentară din 1951, Brâncuşi intenţiona să-şi doneze lucrările Academiei Române, însă Academia refuză donaţia, fiind considerată opera unui burghez cosmopolit, fapt ce îl determină pe Brâncuşi să ceară cetăţenia franceză pe care o şi primeşte un an mai târziu, în 1952 După moartea sa, în 16 martie 1957, operele artistului ajung la Muzeul Naţional de Artă Modernă din Paris (Centre Pompidou) Va fi înmormântat în cimitirul Montparnasse din Paris deşi ar fi dorit să se poată reîntoarce în România: „mor cu inima tristă că nu mă pot întoarce în ţara mea” 2 http://brancusi 1dez com/expozitii-brancusi html Jianu, I , p 3 5 3 3 Motive şi simboluri Inspirat adesea de arhitectura locurilor natale, îndeosebi în lucrările executate în lemn, Brâncuşi a creat o filozofie în imagini Temele operei lui Brâncuşi sunt mereu desprinse din viaţă: naşterea (Nou născut) şi dragostea (Sărutul) sau pot fi sugerate de părţi ale corpului uman – torsuri şi capete 3 1 Capete şi busturi Preferinţa pentru busturi şi capete, în general de copii sau de nou născuţi, avea să dezvolte forme nebănuite, „să instaureze sculptura idee”4 Dacă busturile atrag atenţia prin lipsa de interes asupra braţelor, asemeni sculpturilor elenistice, predilecţia pentru capul culcat, sugerează clar ideea de ovoid, de început În aceste capete culcate a preferat să renunţe la gât sau alte forme anatomice, modelând geometric, prin curbe, ideea de volum şi mişcare Fără a fi imagini total abstracte, capetele sugerează naşterea, puritatea şi evoluţia Ieşirea din tiparele clasice începe să nu mai surprindă Dorinţa de simplitate şi de simplificare devine scopul care conduce spre sensul real al lucrurilor Motivul ovoidului l-a preocupat pe artist timp de 13 ani – începând cu Prometeu, 1911, până la Începutul lumii, 1924 Capete ca Muza adormită sau Domnişoara Pogany reproduc „oul primordial”5 Mademoiselle Pogany, http://www galartes com/sculp/brancu4 htm 6 Formele devin tot mai alungite, mai ascuţite, sugerând forma unui ou Sculptura-idee, ca modalitate de exteriorizare, devine reper spre influenţele mitologice şi filozofice Sigur că gândul ne duce către „Oul cosmic” din mitologia indiană sau „Oul dogmatic” din poezia lui Ion Barbu S-a mers chiar până la a compara formele ovoidale brâncuşciene, mai ales în cazul lucrării Muza adormită, 1909, cu statuete orientale ce-l întruchipau pe Buda 6 Muză adormită, http://www tate org uk/modern/exhibitions/brancusi/ 3 2 Sărutul Temă prefigurată de Rodin dar aflată în contrast cu sensualitatea lui Rodin, Sărutul brâncuşian (1907) sugerează mai mult intimitatea7 E în fapt o compoziţie simetrică bazată pe simplitate şi puritate în linii originale Anatomic nu vorbim de forme elaborate, semănând mai mult cu sculptura populară, realizată de meşteri locali, în general anonimi Deşi este un bust dublu, personajele creează o unitate, un univers propriu Sărutul e „comprimat într-un cub, expresie a echilibrului, a celor patru puncte cardinale, a celor patru elemente care structurează universul”8 Perechea pare că se topeşte în acea îmbrăţişare, sugerând totodată şi ideea unui dans ritual 4 5 6 7 8 Petringenaru, p 20 Bălăceanu Stolnici Milia, G , p 12 Faerna, p 12 Faerna, p 26 7 Sărutul, http://library kiwix org:4201/I/180px Brancusi Sarutul jpg Cea mai cunoscută reprezentare este poate piatra funerară din cimitirul Montparnasse, Sărutul, 1910, realizată pentru o tânără rusoaică, Tatiana Raşevski, care s-a sinucis în urma unei poveşti nefericite de dragoste Cioplită în manieră aparent primitivă, statuia în sine aminteşte de vechile urne funerare 9 Ideea Sărutului va fi însă dezvoltată în mai multe versiuni, descoperind astfel motivul cercului secţionat, rezultat din unirea ochilor celor doi îndrăgostiţi Cercul secţionat va dobândi forme şi linii mult simplificate în ansamblul monumental Poarta sărutului 3 3 Pasărea Seria Păsărilor debutează în 1909 cu un nou limbaj sculptural ce cunoaşte o vizibilă evoluţie după fiecare variantă în parte Pasărea a cunoscut în timp, sub plăsmuirea lui Brâncuşi, mai multe interpretări diferite atât în forme eliptice mai mult sau mai puţin evidente cât şi în materiale diferite În funcţie de materialul folosit şi paleta cromatică se diferenţiază de la nuanţe deschise, mergând gradual către tonuri mai reci Conceptul din spatele Păsării în spaţiu este precedat de Măiastra, 1910, o altfel de pasăre, conexată la legendele şi miturile româneşti Acea pasăre fantastică, înzestrată cu puteri magice şi protectoare a îndrăgostiţilor 9 Brezianu, B , p 111 8 Pasărea în văzduh, 1929, http://brancusi 1dez com/index html Dincolo de legendă, simbolul păsării este probat şi cu argumente materiale Deseori în sate din Transilvania şi din Oltenia/Gorj, se puteau vedea la căpătâiul mormintelor stâlpi înalţi din lemn, ciopliţi cu motive decorative iar în vârful acestor stâlpi se sculptau în lemn păsări, numite simbolic „păsări ale sufletului” Păsările din Transilvania aveau poziţia corpului orizontală, în zbor, cu aripile desfăcute, în timp ce păsările din Oltenia aveau aceeasi formă fusoidală ca în cazul păsărilor brâncuşiene, corpul fiind plasat vertical, în ascensiune directă spre văzduh La Brâncuşi, Pasărea în sine dobândeşte „un echilibru pe muchie de cuţit între abstracţiune şi figurativ”10 Gradual, Pasărea se desprinde de formele originale, căpătând un aspect mai mult figurativ Dar ceea ce surprinde cel mai mult în structura lucrării este tocmai dinamismul, senzaţia de zbor Structura devine astfel amplă în plan vertical iar volumul devine fusiform „Întreaga viaţă mi-am devotat-o căutării esenţei zborului ” – declara cu diverse ocazii Brâncuşi Dar zborul în viziunea brâncuşiană nu este doar o simplă desprindere de la pământ, este drumul spre perfecţiune, spre sublim „Cu această pasăre eu pot mişca Universul Pasărea mea nu e pasăre E simbol Vreau ca pasărea mea să umple tot văzduhul Trebuie să ne întoarcem la începuturi, să regăsim tot, tot ce-am pierdut Eu iubesc frumosul primar etern Începutul!”11 10 11 Petringenaru, p 27, citat din Spear, Athena, Brancusi birds, University Press, 1969 Brâcuşi, http://www artline ro/Pledoarie-pentru-sculptor -Zborul-unic-al-Pasarii-maiastre-6552-1-n html 9 4 Ansamblul monumental de la Târgu Jiu La iniţiativa preşedintei Ligii femeilor române, Aretia Tătărăscu, soţia fostului prim ministru Gheorghe Tătărăscu, Brâncuşi primeşte comanda unei impresionante lucrări: un monument dedicat eroilor căzuti în luptele din 1916 pentru apărarea oraşului Târgu Jiu Intenţia Aretiei Tătărăscu era de a realiza ceva deosebit pentru oraş, de a-l scoate din anonimat printr-o operă monumentală modernă Încrederea acordată lui Brâncuşi a fost totală, fără a încerca să influenţeze în vreun fel dorinţa personală de exprimare a artistului Între 1937-1938, Brâncuşi începe să lucreze la Târgu Jiu Iniţial proiectul cuprindea două monumente: Coloana recunoştinţei fără de sfârşit şi Portalul de piatră, care trebuia să fie poarta de acces a grădinii publice Tot în spiritul recunoştinţei pentru jertfa faţă de ţară, Brâncuşi se hotărăşte să adauge şi Masa tăcerii, continuată până la Poartă cu Aleea scaunelor Cele trei monumente care alcătuiesc complexul monumental de la Târgu Jiu sunt în fapt o continuare şi o dezvoltare a temelor preexistente în opera brâncuşiană 4 1 Coloana inifinitului Coloana este aidoma stâlpilor din arhitectura caselor gorjeneşti12 cu variaţii ale aceloraşi forme romboidale Ideea de coloană debuteză în 1909, variantele iniţiale fiind lucrate în lemn Una din variantele iniţiale, piesa nr 6, a fost expusă chiar în Expoziţia personală de la New York din 1933 Coloana nu face referire la dimensiunile lucrării ci la structura ei geometrică: elemente ce se repetă simetric şi la care pot fi adăugate mereu altele de acelaşi tip fără a afecta ideea de continuitate Cercetători avizaţi în domeniu au încercat să demonstreze şi similitudinea dintre Coloană şi stâlpii de mormânt, atât de răspândiţi în arealul gorjean, ca o legătură formală între lumea terestră şi cea „de dincolo”, ca o ascensiune a sufletului celui dispărut spre înaltul cerului 13 12 13 Petringenaru, A , p 97 – apud Jianou, Ionel, Brancusi, paris, 1963 Petringenaru, p 97 10 Coloana infinitului http://www turistik ro/romania/targu-jiu/coloana-recunostintei-fara-de-sfarsit-coloanainfinitului 4 2 Masa tăcerii Masa exprimă un sens mai general, ideea de aşezare a oamenilor în jurul ei, de legătură între membrii familiei 14 Ideea de reuniune, de adunare în spirit, este întărită şi de prezenţa scaunelor Geometrismul este disputat în formele monumentelor de la Târgu Jiu: cercul, caracteristic în Masa tăcerii, patrulaterul pentru Poarta sărutului şi triunghiul pentru îmbinarea modulară din Coloana infinitului Masa tăcerii sugerează ca imagine geometrică cercul În culturile arhaice acesta a fost considerat un simbol solar Două blocuri rotunde de piatră, aşezate una deasupra celeilalte, sugerează pietrele de măcinat ale unei mori arhaice Brâncuşi însuşi spunea că linia Mesei sugerează curbura închisă a cercului care adună, apropie şi uneşte15 iar masa însăşi este o altă, o nouă Cina cea de Taină Fiecare din cele 12 scaune ale Mesei este transpus în tradiţia românească, reprezentând metaforic acei „apostoli” căzuţi în luptele pentru libertatea naţională 14 15 Petringenaru, p 70 Brezianu, B , p 147 11 Masa tăcerii http://www romania-uncovered ro/gal/sites/ Cele 12 scaune, adunate în jurul mesei sunt şi ele inspirate tot din tradiţia satului gorjenesc16, rotunde şi joase, semănând mai mult cu forma nefinisată a unor trunchiuri de copaci Forma de clepsidră a scaunelor este un indiciu clar asupra timpului, care se scurge continuu prin esenţa dură a pietrei 4 3 Poarta sărutului Poarta sărutului e rezultatul unei idei care a debutat în 1909, odată cu executarea lucrării Sărutul, este aceeaşi idee a iubirii eterne, fără moarte Imaginea este mult stilizată, formele antropomorfe fiind înlocuite prin geometrismul ochilor, ca o sinteză a iubirii şi vieţii Robusteţea porţii, dimensiunea şi varietatea motivelor decorative conferă porţii gorjene o valoare simbolică şi estetică în egală măsură Atât în trecut, cât şi în prezent, poarta în sine era un semn al statutului social al gospodarului În cultura populară gorjeană, poarta este purtătorul unei serii de simboluri: funia, cel mai des reprezentat simbol al aspiraţiei spre infinit, rozeta, cercul solar, crucea înscrisă în cerc sau pomul vieţii 16 Brezianu, B , p 150 12 Poarta sărutului http://www hotnews ro/hotreporter/parcuri/2009-07-5929761-poarta-sarutului htm 5 Încheiere Personalitatea şi arta brâncuşiană fascinează şi în prezent Studii şi articole apar continuu pe toate meridianele, încercând să pătrundă tot mai adânc în ideea şi simbolul artei lui Brâncuşi Una din aceste lucrări, pe care mi-aş fi dorit să o consult, este Simbolism hylesic Studiu de hermeneutică a sculpturii abstracte, lucrarea antropologului Matei Stârcea-Crăciun17 Acesta încearcă o abordare a operei brâncuşiene din unghiul simbolismului hylesic – simbolismul materiilor, încercând să o plaseze în context mitologic şi filozofic, aşa cum uneori am încercat să sugerez şi eu în această lucrare Brâncuşi este un artist greu de încadrat într-un curent artistic specific Generic a fost însă considerat un reprezentant al Modernismului dar şi un avangardist Brâncuşi a produs o revoluţie în lumea artei, eliberând sculpturile de formele convenţionale, de imitare mecanică, preferând să exprime esenţa prin simboluri formei Lucrările lui aduc noul, modernizează şi modifică până şi ideea artistică Brâncuşi însuşi îşi considera operele „ocazii ale meditaţiei”, ocazii care ne fac să medităm dincolo de mesajul vizual pe care îl transmit lucrările sale Principalele teme meditative 17 Apărută în 1992 la Editura Edinter 13 brâncuşiene rămân aşadar cele desprinse din mitologie şi folclor – originea lumii/Oul, mitul păsării şi al zborului, tema dragostei şi a fertilităţii, poarta, masa – cu particularităţi gorjeneşti Prin descendenţa sa din mediul rural, Brâncuşi a înţeles să-şi exprime ideile folosind elemente din arhitectura şi cultura populară, făcându-le astfel cunoscute şi dincolo de graniţele geografice ale ţării Pornind tocmai de la acest cult al artistului pentru specificul naţional, Giulio Carlo Argon avea să îl numească Genius loci al României Pasărea măiastră, desemnată în anul 2000 drept sculptura secolului XX, e în fapt zborul unui Artist dincolo de limitele fireşti, umane 6 Bibliografie 1 Arimia, Vasile, Gorjul cultural – secolul XX (1910-1990), http://www scribd com/doc/47304730/Gorjul-Cultural 2 Brezianu, Barbu, Brancusi in Romania, Editura Academiei RSR, Bucureşti, 1976 3 Faerna, Jose Maria, Brancusi, Harry N Abrams, Inc , Publishers, 1997 4 Fondane, Benjamin, Brancusi, Ellerströms förlag, 2005 5 Jianu, Ionel, Influenţa lui Brâncuşi asupra sculpturii secolului XX, în: http://www scribd com/doc/6364232/Constant-In-Brancusi 6 Lanchner, Carolyne, Constantin Brancusi, The Museum of Modern Art, 2010, http://books google se/books?id=yqEZLu8jq2sC&printsec=frontcover&dq=constantin +brancusi&source=bl&ots=8ddXS8nCNN&sig=s4LytfK 3zr0dK0xHJuYm65P8rI&h l=sv&ei=X STay4C4 CtAa zaGRBg&sa=X&oi=book result&ct=result&resnum=8&ved=0CFgQ 6AEwBzgK#v=onepage&q&f=false 7 Milia, Gabriella Di, Brancusi, în books google: http://books google com/books?id=aY9zuDM0HNMC&printsec=frontcover&dq=*bra ncusi&hl=sv&ei=kNW9TeP7CoaTswa8NGJBg&sa=X&oi=book result&ct=result&resnum=10&ved=0CFkQ6AEwCTgU#v= onepage&q&f=false 14 8 Oprea, Petre, C Brâncuşi, Bucureşti, 1976 9 Petringenaru, Adrian, Imagine şi simbol la Brâncuşi, Editura Meridiane, Bucureşti, 1983 10 http://brancusi 1dez com/expozitii-brancusi html 11 http://www artnet com/magazine/features/haden-guest/haden-guest12-29-99 asp 15 